Diari Oficial de la Generalitat Valenciana


Sumari del DOGV 4972, del 23-03-2005 (2004/13837)

ACORD de 23 de desembre de 2004, del Consell de la Generalitat, pel qual s'autoritza determinada generació de crèdit en el capítol VII del programa pressupostari 442.50, Qualitat Ambiental, de la Conselleria de Territori i Habitatge, que implica l'habilitació d'una línia de subvenció nominativa per import de set milions setanta-set mil nou-cents quaranta-set euros i vint cèntims (7.077.947,20 .). Exp. 14.018/04-237.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13882


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 23 de desembre de 2004, del Consell de la Generalitat, pel qual s'autoritza determinada generació de crèdit en el capítol VII del programa pressupostari 442.50, Qualitat Ambiental, de la Conselleria de Territori i Habitatge, que implica l'habilitació d'una línia de subvenció nominativa per import de set milions setanta-set mil nou-cents quaranta-set euros i vint cèntims (7.077.947,20 €). Exp. 14.018/04-237. [2004/X13434]
  
El Consell de la Generalitat, en la reunió del dia 23 de desembre de 2004, va adoptar l'acord següent:
  
La Decisió C(2001) 4047 de la Comissió Europea, va aprovar la concessió d'una ajuda del Fons de Cohesió per a un grup de projectes entre els quals s'inclou el «Projecte de construcció de planta de reciclatge i compostatge en el paratge de Pedra Negra, del terme municipal de Xixona (Alacant)» i l'organisme responsable de la seua execució és l'empresa pública «Reciclados y Compostaje Piedra Negra, SA.
  
El cost previst per al projecte mencionat ascendix a 25.466.931,00 euros, i el cofinançament del Fons de Cohesió arriba fins a un màxim del 80% del cost total elegible, assumint el 20% restant l'òrgan executor. Tenint en compte que és la Generalitat qui rep les transferències de l'ajuda del fons mencionat, s'ha previst subscriure un conveni de col·laboració que regule la participació financera de la empresa en l'ajuda del Fons mencionat, en el qual s'estableixen que els imports de la subvenció que ha de pagar la Generalitat en els exercicis 2004 i 2005 ascendixen a 6.874.122.50 i 1.655.024,88 euros respectivament; el primer import correspon al 80% de la despesa certificada.
  
Atés que 5.239.783 euros del total de l'ajuda del Fons de Cohesió, van formar part dels drets liquidats en l'exercici 2003, s'ha optat per reposar este import a càrrec d'ingressos propis.
  
En conseqüència es proposa una generació de crèdit per l'import corresponent a l'anualitat 2004, el capítol 7 del programa 442.50, Qualitat Ambiental per a la inclusió d'una nova línia de subvenció denominada «Projecte Planta de Reciclatge i Compostatge a Pedra Negra».
  
En conseqüència, i en virtut del que disposen els articles 17 i 18 de la Llei 17/2003, de Pressupostos de la Generalitat per a l'exercici 2004, el Consell de la Generalitat
  
ACORDA
  
Primer
  
S'autoritza l'increment del pressupost d'ingressos de la Generalitat en les aplicacions i pels imports detallats a continuació:
  
Aplicació Import
  
201.00 Impost sobre operacions societàries 5.239.783,00
  
791.00 Transf. de capital de l'exterior. Fons
  
 de Cohesió 1.838.164,20
  
Total augment pressupost d'ingressos 7.077.947,20
  
Segon
  
S'autoritza l'increment del pressupost de despeses de la Generalitat en l'aplicació 54.88.35.614.12.1 per import de 7.077.947,20 euros, i la inclusió en l'annex de transferències de capital del programa 442.50, Qualitat Ambiental, d'una línia de subvenció nominativa amb les dades descriptives i l'import que es detalla a continuació:
  
CODI: T6214
  
DENOMINACIÓ: Projecte Planta de Reciclatge i compostatge a Pedra Negra
  
IMPORT: 7.077.947,20
  
BENEFICIARIS: Reciclados y compostaje Piedra Negra SA.
  
NORMATIVA REGULADORA: CONVENI
  
DESCRIPCIÓ I FINALITATS: Fer efectiva la participació financera de Reciclados y Compostaje Piedra Negra, SA, en l'ajuda del Fons de Cohesió per al projecte «Planta de reciclatge i compostatge a Pedra Negra (Xixona), executat per la dita empresa.
  
TIPUS: NOMINATIVA
  
APORTACIÓ G.V. NO CONDICIONADA : 0
  
CONDICIONADA: 0
  
APORTACIÓ EXTERNA:
  
FONS DE COHESIÓ: 7.077.947,20
  
València, 23 de desembre de 2004
  
El vicepresident i secretari del Consell de la Generalitat,
  
VÍCTOR CAMPOS GUINOT